Инша
«Теләк телим сиңа, әнием!»

Минем әниемнең исеме Алсу.Ул минем   бик чибәр, сөйкемле, ачык йөзле.  Әнием  бөтен җирдә дә өлгер. Иртән мине балалар бакчасына китерә, аннары эшкә китә. Бакчадан  кайтканда тәмле ашлар пешереп безне көтеп тора.  Ул безне  тәмле бәлешләр, өчпочмаклар,  кыстыбыйлар пешереп сыйлый.  Кайчан өлгерә? Белмим шул. 
Беркөнне әниемнән сорадым: “ - Әнием,  син шундый тәмле итеп пешерәсең, сине кем өйрәтте?”. Ә ул елмаеп миңа: “- Кызым, дәү әниең  ашлар, бәлешләр пешергәндә, мин аның артыннан гөл карап йөри идем. Шуңа   бик тиз өйрәндем”- диде. Мин дә аның артыннан күзәтеп йөрим. Хәзер инде әнием белән бергәләп тәмле итеп өчпочмаклар пешерәбез. Кызым, кечкенәдән өйрәнсәң,тырышсаң,  барсына да  ирешерсен. Ялкау булма, тырыш кыз, бул ди.Мин әниемнән  үрнәк  алам, һәр сүзен игътибар белән тыңлыйм. Мин бит инде зур кыз.
Әнием һәрвакыт  елмаеп  йөри. Барлык туганнарга да,күршеләргә дә ярдәм итә. Шуңа күрә әниемне барсы да хөрмәт итә.
Ул чисталык ярата.  Өебездә  матур гөлләр үстерә. Бәйләргә дә, төрле поделкалар ясарга да вакыт таба. Мин дә  дә абыем  белән әниемә булышам. Шундый матур  кул эшләре килеп чыга. Әле күптән түгел генә бакчадагы агачыбызга  кошлар өчен  матур җимлек ясап элдек. Җимлеккә ипи валчыклары, ярмалар салдык. Кошлар очып килеп, сыйланалар. Урамда кошларга бик салкын бит. Әниемнең фантазиясе бик бай, әллә нәрсәләр уйлап чыгара. Күз генә тимәсен! 
Әнием, бәйрәм алдыннан  сиңа  бәхет, шатлык телим. Һәрвакыт шулай көләч йөзле бул. Беркайчан да авырама.Син бит безнең кояшыбыз. Әтием дә, абыем да, мин дә сине бик каты яратабыз. Тәрбияче апам белән сиңа атап  шигырь дә  яздык. Бу бездән - сиңа бүләк.
Өебездә нур балкый,
Әнием син булганга.
Тәмле исләр аңкып тора,
Әнием син булганга.
Гөлләр чәчәк атып тора,
Әнием син булганга.
Дөнья  матур һәм ямьле
Әнием син булганга.




                                                                                  
